Rubutun da Danjuma Katsina yayi kan Hon. Mansur Ali da ya jefa shi a hannun Yan Sanda (Karanta) | Hausa-Katsina Post
BINCIKE NA MUSAMMAN; MATSAYIN GWAMNAN KATSINA DA ZABEN CIKE GURBIN MASHI/DUTSI DA AKAYI. WANDA AKA RANTSAR DA MANSUR ALI MASHI
Na saba yin bincike na musamman in kuma yi rubutu akai.wannan rubutu yana daga cikin wadanda na saba yi. Wata shaida da akayi wa GWamnan Katsina Aminu Bello masari itace gwamna ne day a bai yarda da a cutar da al umma ba. bai kuma yarda da dibar dukiyar gwamnati ba.
Gwamna ne da akayi shaida yake son barin tarihi.da kuma kyakykyawan sakamako gaban Allah. Ko kana kinsa in ka matsa kusa dashi. Sai ka fahimce shi ka kuma tausaya masa.
Zaben fitar da dan takara. wanda akayi na cike gurbin dan majalisar wakilai na mashi/Dutsi, ya baiwa kowa mamakin yadda Mansur Ali mashi ya canye . duk kuwa da cewa Mansur yana fuskantar tuhume tuhume daban daban a kotu na .duk wadanda suka shafi zargin kudade na miliyoyin nairori.
Masu mamakin sun rika bada misalin a gwamnatocin baya..in akwai zargi irin wannan muraran na kotuna akan kudade akan ka.sukan hana ka takara. Su baka matsayin siyasa.na cikin gwamnati jaha ko tarayya.
Wannan cece kuce na gefe ya sanya na fara binciken me yasa Gwamnan Katsina ya marawa dora Mansur Ali mashi yayi takarar dan majalisa..da kuma tsayawa kai da fata sai yayi nasara?
Binciken da na tabbar cewa Dallatun Katsina bai wani tsaya kai da fata sai Mansur Ali ba.Amma abin da kawai yayi ya bar wa jam iyya da wasu jami an gwamnatin sa.amanar da aje ayi adalci a zaben fidda dan takara a zaben cike gurbin.
Koda ya bayar da Wannan Amanar, sai ya kyale su suyi aikin da ya basu tsakaninsu da Allah.bincike na,y a tabbatar mani in ma har anyi wani ba dai dai ba.a zaben fitar da gwani to bada ruwan gwamna ba. gwamna baya kasar akayi zaben, sai dai aka shaida masa cewa Mansur Ali yaci zabe.
Wani na kusa da gwamna ya shaida mani cewa a kwai lokacin da gwamna yaje Daura bayan ya dawo yake korafin cewar.akan hanya babu inda yaga foster din dan takarar APC a koina .tun daga dutsi har mashi.amma ga posta da alluna na dan takarar adawa.
Duk wanda yaje ko ya kalli kaddamar da dan takarar APC a dutsi..gwamna a jawabinsa bai kirara dan takararsu ba.amma yayi misalai ne da ayyukan alhairai na gwamnatin APC da yadda ta ke cika duk alkawullan da ta dauka. Sannan ya nemi jama a su jefawa dan takarar da jam iyyarsu ta tsaida.
Haka kuma duk yawon takarar da dan takarar APC ya rika yi..ba wani karsashin alamar yana tare da gwamnati. Wanda alama ce na akwai wata a kasa a fadar gwamnati.
Bincike na ya tabbatar da cewa.gwamnan Katsina ya goyi bayan takarar ne dari bisa dari don biyayya ga matsayar jam iyyarsa ta APC da kuma tsayawa tsayin daka kar aji kunya a jihar shugaban kasa a kuma yankin da shugaban ya fito.
Gwamnan ya yi wata Magana a wani taro da yan APC Daga karamar hukumar Rimi suka kai masa ziyara…yace a siyasa dole ka dage ka tabbatar da cewa dan jam iyyarka shine yayi nasara a zabe..koda kuwa baka son sa baka gamsu dashi ba. domin in dan wata jam iyya ka bari yaci bakin cikin da zaka fuskanta yana da munin gaske,
Wani lamari da manazarta ke tsokaci a binciken nawa shine.yadda duk rubuce rubucen da jaridu suka yi da taron manema labarai da aka gabatar kashi daban a kan zaben ..gwamantin Katsina da jam iyyar APC basu ce uffan ba..wanda kamar alamar kodai .sun kyale dan majalisar da yaci zaben yak are kansa da zabensa..ko kuma ko in kula.
Bincike nay a tabbatar mani gwamnan Katsina ..baya da hannu kowane mummunan zargi a zaben da ya fito da Mansur Ali mashi. Binciken na zargi wasu ne a jami an gwamnati da kuma jam iyya suka yi sukayi ruwa da tsaki. Amma a ra ayin gwamna yaso a tsaida mutum wanda baya da kowace irin LAM ,A a tare dashi.
Danjuma Katsina..08035904408. twitter @danjuma Katsina.
previous Yan sanda sun kama wani Dan jarida a Katsina, bisa rubutu kan Hon. Ali Mashi
next Hukumar Hajji ta Jihar Katsina ta Yi Muhimmin Gargadi ga Mahajjata